1,《杨柳枝》——温庭筠 一尺深红胜曲尘,天生旧物不如新。
合欢桃核终堪恨,里许元来别有人。 井底点灯深烛伊,共郎长行莫围棋。
玲珑骰子安红豆,入骨相思知不知。 2,《秋风词》——李白 秋风清,秋月明, 落叶聚还散,寒鸦栖复惊。
相思相见知何日?此时此夜难为情! 入我相思门,知我相思苦, 长相思兮长相忆,短相思兮无穷极, 早知如此绊人心,何如当初莫相识。 3,《玉楼春》——欧阳修 尊前拟把归期说。
未语春容先惨咽。人生自是有情痴,此恨不关风与月。
离歌且莫翻新阕。一曲能教肠寸结。
直须看尽洛城花,始共春风容易别。 4,《望江南》——苏轼 春未老,风细柳斜斜。
试上超然台上望,半壕春水一城花。烟雨暗千家。
寒食后,酒醒却咨嗟。休对故人思故国,且将新火试新茶。
诗酒趁年华。 5,《采桑子》——王国维 高城鼓动兰釭灺,睡也还醒,醉也还醒。
忽听孤鸿三两声。 人生只似风前絮,欢也零星。
悲也零星。都作连江点点萍。